Безплатни летни занимания организира Община Стара Загора | Старозагорски новини
Новини Местна власт Безплатни летни занимания организира Община Стара Загора
За поредна година Община Стара Загора предлага на деца и ученици възможности за полезно и приятно свободно време чрез безплатни разнообразни занимания през лятната ваканция.
В програмата „Лято `2019“ са включени събития, организирани от Местната комисия за борба с противообществените прояви на малолетните и непълнолетните, Центъра за подкрепа за личностно развитие, Международен младежки център, Превантивно-информационен център по зависимости, Библиотека „Родина“ – детски отдел, Регионален исторически музей и Къща-музей „Гео Милев“.
Проявите са в областта на науката, изкуството, спорта. Ще има беседи на различни теми, състезания, демонстрации, дискусии. За желаещите се предлагат образователни програми, занимания по живопис и моделиране, театрално майсторство, упражнения по кариерно ориентиране, игри на открито и др.
За децата, които искат да спортуват, клубовете по лека атлетика, карате, спортна гимнастика, бадминтон, плуване, баскетбол, волейбол, скокове на батут и спортна гимнастика, тенис на корт, стрелба, художествена гимнастика и тенис на маса също организират безплатни занимания. Желаещите да се включат в спортните занимания трябва да се свържат с треньора, който е посочен като лице за контакт. Задължителни са подходящо облекло и обувки за желания вид спорт.
Програмата „Ваканция `2019“ на Местната комисия за борба срещу противообществените прояви на малолетните и непълнолетните ще се реализира в периода 17 юни – 31 юли с 21 събития под мотото „Безопасно лято за сигурно бъдеще“. Оттам канят деца, родители и партньори на 17 юни от 10:00 часа в Зала 1 на Община Стара Загора за участие в информационна среща и включване в първото събитие – разговор с обществения посредник на Община Стара Загора на тема „Права на децата“.
Предишна статия17 и 19 юни ще са неучебни заради изпитите след 7-ми клас
Следваща статияЗадържаха лихвар в ромския квартал „Лозенец“
В събота ще бъде направена първата копка по обновяването на Зоопарка в Стара Загора
Ремонтират с 2 млн. лв. 45-годишен надлез в Казанлък